钦定古今图书集成/明伦汇编/官常典/第754卷 > 黄端伯 刘成治 吴嘉引 龚廷祥 陈于
## 钦定古今图书集成/明伦汇编/官常典/第754卷 > 黄端伯 刘成治 吴嘉引 龚廷祥 陈于

阶　、吴可箕　、《黄金玺　》、陈士达

按《明外史高倬传》：“端伯，字元公，建昌新城人。崇祯元
年进士。历宁波、杭州二府推官。行取赴都，以母忧归。
益王居建昌不法，端伯服阕入都，疏陈其状。王亦劾
端伯离间亲藩及出妻酗酒诸事。有诏候勘。端伯避
居庐山，福王立，大学士姜曰广荐起之。明年三月，授
仪制主事。五月，南都受逼，百官皆迎降，端伯不出，遣”
使捕系之。阅四月，屡谕之。降不动，卒就戮。成治，字广
如，汉阳人。崇祯七年进士。历官户部郎中。警至，忻城
伯赵之龙将出降，先入户部封府库。成治愤，拳击之，
之龙亟走免。已闻百官皆降，自经于堂上。嘉引，字绳
如，松江华亭人。天启四年举于乡，历官户部主事。为
人方正不苟。时已奉使出都，闻变亟还，谒方孝孺祠，
从容投缳死。廷祥，字伯兴，无锡人；马世奇门人也。崇
祯十六年举进士，为中书舍人；知国祚必移，寄书其
子，预以死自誓。及南都破，与友人约偕死；其友背之，
廷祥肃衣冠步至武定桥，投水死于阶。上海人，为钦
天监博士，自缢于公署。可箕，徽州人，为国子监生；题
诗于衣衿上，缢死鸡鸣山关壮缪祠。金玺，江宁人，闻
大臣皆迎降，大书于壁曰：“大明武举黄金玺，一死以
愧人臣而怀二心者。”遂自经。士达，南京布衣，投水死。